Arefat
Arefat (; Arefa ili Arafat, poznato i kao Džabal al-Rahma, dosl. "Planina milosti") je brdo jugoistočno od Meke u Saudijskoj Arabiji. Granitnog je sastava, nadvisuje okolnu ravnicu za oko 70 m, a nadmorska visina vrha je 319 m. Smješten je oko 22 km od centra Meke, 10 km od Mine i 6,0 km od Muzdelife. Arefatom se također naziva i okolna ravnica koja ima oblik luka, a dužina i širina joj iznose oko tri kilometra. Brdo Arefat ima veliki značaj u islamu jer je na njemu Muhamed održao oproštajnu propovijed. Također, prema islamskoj predaji na ovom se mjestu Adem upoznao s Havom, a melek Džibril pokazivao ga je Ibrahimu tokom zajedničkog putovanja. Na blagdan Dana Arefata koji se obilježava 9. zul-hidžeta po islamskom kalendaru, muslimani borave na brdu odnosno okolnoj ravnici.

Reference

Vanjske veze 

 Mount Arafat , Islamic Llandmarks

Brda u Saudijskoj Arabiji
Meka
Hadž